Milliliðalaus sönnunarfærsla í einkamálum fyrir Landsrétti
Í þessari ritgerð er til umfjöllunar milliliðalaus sönnunarfærsla í einkamálum fyrir Landsrétti. Milliliðalaus sönnunarfærsla er meginregla í íslensku réttarfari, sem mælir fyrir um að dómari kynni sér sönnunargögn málsins af eigin raun. Þann 2. janúar 2018 tók til starfa nýtt millidómstig á Íslandi, sem nefnist Landsréttur og gegnir hann einkum hlutverki áfrýjunardómstóls. Á meðal helstu forsendna fyrir stofnuninni var að tryggja milliliðalausa sönnunarfærslu undir rekstri mála fyrir æðri dómstóli, en farið hafði verið á svig við þá meginreglu undir rekstri áfrýjunarmála fyrir Hæstarétti. Til þess að varpa ljósi á efni ritgerðarinnar eru teknar til umfjöllunar viðkomandi meginreglur einkamálaréttarfars og helstu atriði sem gilda um sönnun í einkamálum, ásamt framkvæmd milliliðalausrar sönnunarfærslu í einkamálum fyrir Landsrétti.
Lögfræði, Einkamálaréttarfar, Einkamálaréttur, Sönnunarbyrði, Dómstólar
Networked Digital Library of Theses and Dissertations